ΓΡΑΠΤΗ ΕΡΩΤΗΣΗ E-3447/00

υποβολή: Carmen Fraga Estvez (PPE-DE) προς την Επιτροπή

(7 Νοεμβρίου 2000)

Θέμα: Τέταρτο αλιευτικό Πρωτόκολλο με τη Γροιλανδία. Συμμετοχή των πλοιοκτητών στη χρηματοδότηση

Παρά το γεγονός ότι στο σύνολο των αλιευτικών συμφωνιών που ονομάζονται του Νότου η Επιτροπή αυξάνει προοδευτικά τη συμμετοχή των πλοιοκτητών στη χρηματοδότηση του κόστους της συμφωνίας, μια συμμετοχή η οποία αυτή τη στιγμή κυμαίνεται μεταξύ του 17 % και του 25 % του συνολικού κόστους, παρατηρείται και πάλι ότι στο νέο Πρωτόκολλο για την αλιεία που συνήφθη με τη Γροιλανδία, οι πλοιοκτήτες έχουν μόνο οφέλη από τη συμφωνία και δενποχρεούνται να πληρώσουν απολύτως τίποτε. Με βάση τη διαπίστωση αυτή:

θα μπορούσε η Επιτροπή να εξηγήσει τους λόγους για τους οποίους, για μία ακόμη φορά, συναινεί στη διάκριση αυτή μεταξύ πλοιοκτητών του Βορρά και του Νότου της Ένωσης;

συνειδητοποιεί η Επιτροπή ότι δημιουργείται η εντύπωση πως για την ίδιαπάρχουν κοινοτικοί πλοιοκτήτες πρώτης και δεύτερης κατηγορίας, γεγονός που καλλιεργει σε ορισμένους στόλους μια αίσθηση εγκατάλειψης και προκαλεί την πλήρη απώλεια της αξιοπιστίας της αλιευτικής πολιτικής που ακολουθεί η Επιτροπή;

τί σημαίνει, κατά τη γνώμη της Επιτροπής, η φράση που περιλαμβάνεται στην κοινή δήλωση συμπερασμάτων ότι η Γροιλανδία δεν είναι έτοιμη να εξετάσει κανένα νέο σύστημα προς την κατεύθυνση αυτή;

Υποτίθεται ότι, εφόσον η τρίτη χώρα εισπράττει τη χρηματοδοτική αντιστάθμιση που θεωρεί κατάλληλη, δεν την αφορά ο τρόπος με τον οποίο η Ευρωπαϊκή Ένωση θα κατανείμει στο εσωτερικό της τη δαπάνη αυτή" συνεπώς, εάν στις συμφωνίες του Νότου οι πλοιοκτήτεςποχρεούνται να αναλάβουν μέρος της χρηματοδότησης, αυτό συμβαίνει επειδή το θέλησε η Επιτροπή. Γιατί σε ορισμένες περιπτώσεις το θέλει και σε άλλες όχι;

Κοινή απάντηση του κ. Fischler εξ ονόματος της Επιτροπής στις γραπτές ερωτήσεις E-3443/00, E-3444/00, E-3445/00, E-3446/00, E-3447/00 και E-3448/00

(19 Δεκεμβρίου 2000)

Η Επιτροπή θεωρεί ότι το τέταρτο μονογραφηθέν πρωτόκολλο της Γροιλανδίας είναι σύμφωνο με τις οδηγίες διαπραγμάτευσης που εγκρίθηκαν από το Συμβούλιο στις 4 Αυγούστου 2000. Όσον αφορά την δομή της χρηματικής αντιστάθμισης, η Κοινότητα προσπάθησε να συμπεριλάβει στο πρωτόκολλο μία διάκριση μεταξύ του πραγματικού μέρους που αφορά την αλιεία και τωνπολοίπων μερών. Ήδη από την αρχή, η γροιλανδική αντιπροσωπεία ήταν πλήρως αντίθετη με την επιλογή αυτή προκειμένου, όπως είπαν, να διατηρηθεί η σταθερότητα της χρηματοδοτικής σχέσης και να μην θιγεί το αποτέλεσμα της αναθεώρησης που προβλέπεται στο άρθρο 14 του πρωτοκόλλου. Ενόψει της κατάστασης αυτής, η Κοινότητα προέβη σε μονομερή δήλωση εκτιμώντας σε 28 εκατ. την αξία του πραγματικού μέρους που αφορά την αλιεία κατά το παρόν στάδιο. Η γροιλανδική αντιπροσωπεία αμφισβήτησε την σκοπιμότητα να επιχειρηθεί ένας επιλεκτικόςπολογισμός της αξίας ορισμένων ποσοστώσεων, οι οποίες, όπως είπαν, δεν θα ήταν εναρμονισμένες με την συνολική φύση των μέχρι σήμερα σχέσεων.

Η χρηματική αντιστάθμιση του τέταρτου πρωτοκόλλου διατηρήθηκε, σε πραγματικές τιμές, σε επίπεδο ισοδύναμο με εκείνο του τρίτου πρωτοκόλλου. Οι οδηγίες του Συμβουλίου ανέφεραν σαφώς ότι ένας από τους στόχους των διαπραγματεύσεων ήταν η εξασφάλιση της σταθερότητας της συνεργασίας μεταξύ της Κοινότητας και της Γροιλανδίας.

Πίνακας με στοιχεία των αλιευμάτων ανά είδος, κράτος μέλος και έτος διαβιβάζεται απευθείας στο Αξιότιμο Μέλος του Κοινοβουλίου και στη γραμματεία του Κοινοβουλίου.

Δεν περιλήφθηκε καμία απαίτηση για τη Γροιλανδία ναποβάλει στοιχεία για τη χρήση της κοινοτικής χρηματοδότησης στην αλιευτική συμφωνία. Η Κοινότητα δεν μπόρεσε να επιτύχει το στόχο της που αφορούσε την αναδιάρθρωση της χρηματικής αντιστάθμισης κατά τρόπο ώστε ναπάρξει διάκριση μεταξύ του πραγματικού μέρους που αφορά την αλιεία από ταπόλοιπα μέρη. Κατά συνέπεια, δεν ήταν δυνατή οποιαδήποτε αναφορά στη χρήση των κεφαλαίων που αντιστοιχούσαν στην αναπτυξιακή συνδρομή. Οπωσδήποτε όμως, το θέμα αυτό θα εξεταστεί λεπτομερώς κατά τη διάρκεια της ενδιάμεσης αναθεώρησης που προβλέπεται στο τέταρτο πρωτόκολλο. Είναι σαφές ότι η γροιλανδική αντιπροσωπεία δεν ήθελε να προκαταλάβει κατόυδένα τρόπο το αποτέλεσμα της ενδιάμεσης αναθεώρησης συμφωνώντας σήμερα σε τέτοιου είδους θεμελιώδεις αλλαγές.

Η ιστορική προέλευση των συμφωνιών με χώρες του βορείου ημισφαιρίου και του νοτίου ημισφαιρίου είναι πολύ διαφορετική. Στην περίπτωση της Γροιλανδίας, η θέσπιση τελών έκδοσης αδειών θα συνεπάγετο ότι οι αλιείς επίσης της Νορβηγίας, της Ισλανδίας και των Νήσων Φερόε θα έπρεπε να καταβάλουν τα τέλη αυτά δεδομένου ότι, μέσω ρυθμίσεων με την Γροιλανδία,πόκεινται στο ίδιο καθεστώς όπως και οι κοινοτικοί αλιείς. Το γεγονός αυτό, με τη σειρά του, θα μπορούσε να προκαλέσει τη θέσπιση τελών έκδοσης αδειών από τις εν λόγω χώρες για τους κοινοτικούς αλιείς που αλιεύουν στα ύδατά τους βάσει κοινοτικών συμφωνιών με τις χώρες αυτές. Το γεγονός αυτό δείχνει ότι ένα μονομερές σύστημα τελών αδειών είναι ακατάλληλο στο πλαίσιο αμοιβαίων ρυθμίσεων σχετικά με την αλιεία στα ίδια ύδατα όπου η διαχείριση κοινών αποθεμάτων διαδραματίζει ένα σημαντικό ρόλο. Από την άλλη πλευρά, το να ζητηθεί μόνο από τους κοινοτικούς αλιείς να καταβάλουν τέλη αδειών θα εισήγαγε μια νέα διάκριση μεταξύ αυτών και των άλλων που αλιεύουν στα ίδια ύδαταπό το ίδιο καθεστώς.

Η Επιτροπή ενημερώνεται, από διάφορες πηγές, και λαμβάνειπόψη τις γνώμες και τα σχόλια πολλών κοινωνικών εταίρων.

Η Γροιλανδία απέρριψε τη θέσπιση τελών αδειών ως θέμα αρχής και για διάφορους πρακτικούς λόγους, αλλά κυρίως λόγω του γεγονότος ότι θα προκαλούσε αβεβαιότητα για τη Γροιλανδία όσον αφορά τη συνολική αντιστάθμιση στο πλαίσιο της συμφωνίας.

Η δεύτερη παράγραφος του άρθρου 10 αναφέρεται στη συνεργασία στο πλαίσιο περιφερειακών οργανώσεων αλιείας, στις οποίες και τα δύο μέρη να είναι ίσως μέλη. Το πνεύμα του άρθρου είναι η επανεπιβεβαίωση και η ενίσχυση των προσπαθειών συνεργασίας.

Οι γροιλανδικές αρχές ασκούν όλα τα κυρίαρχα δικαιώματα, συμπεριλαμβανομένου του ελέγχου και της εφαρμογής, στην αποκλειστική οικονομική ζώνη της Γροιλανδίας (ΑΟΖ). Το άρθρο δεν θεσπίζει οποιεσδήποτε νέες ή πρόσθετεςποχρεώσεις ελέγχου ή εφαρμογής για την Κοινότητα ή τα κράτη μέλη στην ΑΟΖ της Γροιλανδίας.